Haugesund turnforening ble stiftet 28. september 1890. Foreningens første formann var Sigvart Rasmussen. I starten ble Middelskolen gymsal brukt som treningslokale, og A. Døsseland var instruktør. Turnforeningen hadde siden 1909 prøvd å få sitt eget bygg i Haugesund da gymsalen på Havnaberg ikke var tilfredsstillende lenger. Men ting gikk sent og i 1912 fikk man den tredje byggekomiteen, som ble ledet av Ingvald Gaard. Våren 1913 fikk turnforeningen en gratis tomt av kommunen og den lå på hjørnet av Skåregata/Åsbygata. Kommunen hadde som krav at bygningen måtte stå klar innen 1 år. Byggmesterne Bernhard Sørensen og Ole Halseid laget tegninger og en finansieringsplan ble laget. Dette ble vist frem til Johan Sverre, som var presidenten i Turnforbundet i den tiden og holdt til i Kristiania. Hans bror Ole var arkitekt og gratis laget en ny tegning, som man brukte da man satt opp turnhallen. Angående innredningen så brukte man tegningene til Bernhard. miniatyr|Den gamle turnhallen i Haugesund, Bygningen, som hadde to saler og en loftsal, sto ferdig i 1915 og ble innviet i 1916. Årlig hadde turnforeningen både marknad, utstillinger, revyteatre og andre ting i turnhallen for tjene litt penger. Man arrangerte også møter der og leide ut lokalene til blant annet dans, brylluper og så videre. Omkring år 1931 ble turnhallen utvidet mot nord og fikk da nytt dusjanlegg og et bedre varmtvannanlegg. Tyskerne hadde bygningen under den andre verdenskrigen og dette bar bygget preg av etter krigen. Det ble satt i gang dugnader for restaurere turnhallen.